JohanHeinsen/ENO huggingface dataset:
Ribe Stifts Adresseaviser, 1824-11-05
Skibet Fr. Geeltie, Skpr. de Koe, bestemt fra Kiøbenhavn til Amsterdam, er indkommet den 19de October til Deelfyl med Tab af nogle Seil, men vilde fortsætte sin Reise om nogle Dage. Skibet Anna Martha, Skpr. Stopper, bestemt fra Faaborg til Amsterdam, er siunket i Nordsøen.
Ribe Stifts Adresseaviser, 1824-11-05
Udenlandske Efterretninger. Der 14de October blev Hs. høifyrstell. Durch. Hertuginde Lovise af Holsteen=Bek, paa Slottet Gottorp, lykkelig forløst med en Prinds, som er den 5te Søn.
Ribe Stifts Adresseaviser, 1824-11-05
Den kongel. danske Oberst v. Sundt er hiemkommen fra en Fodreise giennem hele Tydskland, som han havde foretaget for sin Sundhed.
Ribe Stifts Adresseaviser, 1824-11-05
J Kiøbenhavns Adresse-Avis spørges: Hvo er den gemeene Laps, som i Statsvennens No. 42 beskyldes for at berøve Damerne deres Ringe, at man kan vogte sig for ham, og ikke have andre uforskyldt mistænkte.
Ribe Stifts Adresseaviser, 1824-11-05
Ligesom Fastemarkederne i Fyens og Langelands Kiøbstæder allerede ved Reskript af 12te Marts 1819 ere regulerede, er nu endvidere, efter Gouvernørens for Fyens Stift, Hs. Høihed Prinds Christian Frederiks Andragende, ved allerhøieste Reskript til Høisamme, de øvrige Markeder sammesteds ogsaa bestemte at maatte afholdes paa efterstaaende Maade: 1) Assens den 23de Juni med Kramvare, den 24de October med Kramvare, Heste, Qvæg, Korn og Fedevare, 2) Bogense, den 2den Juli med Kramvare, den 18de October med Kramvare, Heste, Qvæg, Korn og Fedevare; 3) Egeskov, den 23de Septbr. med Kramvare, Heste, Qvæg, Korn og Fedevare; 4) Faaborg, den 17de Juni med Kramvare, Tirsdagen før ne Uge efter Mikkelsdag med Lam og Giæs, den 28de October med Kramvare, Heste, Qvæg, Korn og Fedevare, 5) Kierteminde, den 12te Juni med Kramvare, 16de October med Kramvare, Heste, Qvæg, Korn og Fedevare; 6) Middelfart, den 31te Jan. med Heste og Qvæg, den 30te Juni med Kramvare, 24de October med Kramvare Heste, Qvæg, Korn og Fedevare, 7) Nyborg, den 4de Juli med Kramvare, 14de October med Kramvare, Heste, Qvæg, Korn og Fedevare; 8) Odense, den 14de Marts med Kramvare, 15de Juli med Kramvare, 3die October med Kramvare, (ved hvilket Marked, som og taldes Odense St. Michels Marked, efter Reskript af 14de Mai 1647 og 1ste October 1650 ikkun Odense Byes egne, og Nyborg Byes Handlende, maa indfinde sig med deres Vare til Forhandling), den 6te Novbr. med Heste, Qvæg, Korn og Fedevare; 9) Rudkiøbing, den 20de Juni med Kramvare, 30te October med Kramvare, Heste, Qvæg, Korn og Fedevare; 10) Svenborg, den 22de Juli med Kramvare, 30te Septbr. med Lam og Giæs, 3de Novbr. med Kramvare, Heste, Qvæg, Korn og Fedevare. Dog vil denne nærmere Bestemmelse for Markederne i Fyens Stift ikke kunne tage sin Begyndelse forinden Aaret 1826, eftersom Almanaken for Aaret 1825, hvori Markederne staae anførte efter de hidtil gieldende Regler, allerede forlængst er trykt og udgivet.
Ribe Stifts Adresseaviser, 1824-11-05
Det er fremdeles bemærket, at der foruden ovennævnte Markeder endnu holdes et, vel ikke authoriseret Land marked, i Søndersøe, mellem Odense og Bogense, om Aftenen, den 2den Juli, hvor Markedsfolkene, som vende tilbage fra det i Bogense samme Dag holdte Marked, fremdeles falholde deres Vare, og hvor Landmændene fra Omegnen sælge Høns og Ænder; men da dette Marted i mange Aar har fundet Sted, formeente Hs. Høihed at samme indtil videre kunde vedblive saalænge Klage over samme ikke indløber. Sluttelig er bestemt: 1) at der ved Qvægmarkederne tillige maae sælges Korn, Fedevare og alle Slags Levnetsmidler af Landets egne Produkter; men derimod aldeles ingen Kramvare, undtagen af Byens egne Professionister, samt Landmænd, forsaavidt disse, ligesom ved Krammarkederne, falholde deres Huusflids Frembringelser. 2) At der ved samtlige Krammarkeder maae falholdes Heste. Aalborg. Capt. H. Sommer, Kuf. Aventura, bestemt herfra til Holland, har i Fredagsmorges i stiv Kuling af N. O. og svær Søegang maattet kappe sit ene unker fra sig og søge Hurupbroe, hvor han allerede er bleven forsynet med nyt Toug og Anker herfra.
Ribe Stifts Adresseaviser, 1824-11-05
Den 25de October forliiste paa Nordmanshage Baadfører Mads Frederiksen fra Callunborg, ladet med Hvede.
Ribe Stifts Adresseaviser, 1824-11-05
Kiøbenhavns Børs=Cours, d 2den November. Specier, 218, solgtes til 14 Rbmk. 4 enhalv s. Norske Speciesedler pr. 10 Specier 16 enhalv a 16 treiemtedeel: Ved Talleottriets 1100 Trækning i Altona udkom: No. 45. 11. 77. 7. 4.
Ribe Stifts Adresseaviser, 1824-11-05
Ribe, den 5te Novbr. Natten mellem Tirsdag og Onsdag reiste sig her en heftig Storm, som fra 3 om Morgenen steeg til en frygtelig Orcan, der aftæggede flere Huse, omkastede Plankeværker og anrettede betydelig Skade. Vor Tilstand blev endmere ængstelig ved Flodens Stigning over sine Breder, dog steeg, den ei saa høit, som 1822 den 1ste Decbr., men ligesaa voldsomt. Først hen paa Eftermiddagen lagde Stormen sig og Vandet faldt noget, men er endnu idag temmelig høit. Flere Hundrede Kreature af alleSlags ligge druknede her paa Marken og i en Omkreds af flere Mile. Fra Søen haves ogsaa sargelige Efterretninger: Skipper Sonnich Madsen fra Sønderhoe paa Fanøe er strandet syden for Ydre Bierrum, med tomt Skib; Skipper J. Michelsen, fra ditto paa Mandøehølle, med en Ladning Havre, har Vand i Skibet, Skipper N. Gregersen, fra Mandøe, kommende fra Bremen med Tobak, sammesteds, saavidt vides uden Læk; Skipper Søren Svarrer fra Sønderhoe, strandet ved Ydre Bierrum med tømt Skib og Niels Degn, total forliist i Sønderhoe Havn, indehavende 40 Tdr. Byg, 10 Tdr. Havre med mere; Peder Mortensen fra Nordbye paa Fanøe, strandet ved Mandøehølle med en Ladning Træe. Disse Fartøier ere meer eller mindre ramponerede, men kan dog udsættes og istandgiøres, paa Niels Degns nær, der ganske er forliist. Skipper N. Svendsens Skib er bortdrevet og endnu idag ei at see.
Ribe Stifts Adresseaviser, 1824-11-05
Næstkommende Søndag og indtil videre begynder Gudstienesten i St. Cathrine Kirke Klokken 10.
Ribe Stifts Adresseaviser, 1824-11-05
Prædikanterne. I Domkirken, 21de Søndag efter Trinitatis, Hr. Capellan Tang. J Cathrine Kirke, f. D., Hr. Pastor Satterup.
Ribe Stifts Adresseaviser, 1824-11-05
Begravede: Paa Domkirkens Kirkegaard, den 3die November, Barbeer C. R. Schulz, 30 Aar gl.
Ribe Stifts Adresseaviser, 1824-11-05
AVERTISSEMENTS. Onsdagen den 10de November næstkommende foretages Generalforsamling i Ribe foreenede Klub Directionen. selskab.
Ribe Stifts Adresseaviser, 1824-11-05
Auction. Onsdagen den 24de Novbr. førstkommende Formiddag Kl. 9 bliver paa denne Byes Raadstue ved offentlig Auction bortsolgt en Deel gode Møbler og Effecter, saa som: 2 Sengesteder med nyt rødternet Jagonets Omhæng, en Deel gode Sengeklæder, Lagener og Dekketøier, mahogni og andre Borde, større og mindre Speile i mahogni og forgyldte Rammer, Spiseborde, en Dragkiste, en Deel Kiøkkentøi af Kobber, Messing, Blik og Jern; et Sæt Thetøi af hvid Porcellain med forgyldt Rand og Zirater, noget Fajanse Steentøi og Lysestager, nogle pletterede Sager og Sølvtøi, en Deel skeebne Viinglas og nogle Karafler samt noget Trætøi med videre, saa og nogle Reisebeskrivelser og andre gode og nyttige Bøger, samt Kobberstykker. De Lysthavende vilde behage at indfinde sig paa ovennævnte Tid og Sted, hvor Conditionerne vil blive bekiendtgjorte. Stadfeldt. Ribe, den 5te Novbr. 1824.
Ribe Stifts Adresseaviser, 1824-11-05
J mit Værksted slibes og poleres med fiin blaae Polituur, alt efter Forlangende, saasom: Barbeerknive, Docter-Jnstrumenter, Bordknive, Gaffeler, Bøsser, Pistoler, Strygejern, Sabeler og Saxe, og alt hvad som er Jern og Staal. Tilligemed skarpes Kaffe-Møller. Betalingen er efter som Tøiet skal afarbeides og som forlanges i henseende til Polituren. Dog ombedes, det som bliver bragt til mig, at blive afhentet inden et Fierdingaars Udløb, da det er indtruffen at det her har lagt hele Aar. hvilket jeg frabeder mig. Ærbødigst. Ribe, den 5de Novbr. 1824. Christen Tarp. Sliber= og Poleer Mester. Hattemager N. C. Nielsen af Lygumkloster, anbefaler lig til forestaaende Ribe-Marked med fine og middelfine Hatte. Hans Oplag er hos Hr. Hans Hemme i Grönnegade.
Ribe Stifts Adresseaviser, 1824-11-05
Placat. Da Christen Andersen Tromborg heraf Byen, har opgivet hans Boe til Skifterettens Behandling saa bliver det ham tilhørende Sted beliggende paa Varde Byes Brogade under No. 10 med Jorder til 120 Rd. Grundtart opraabt til Bortsalg ved 3 paa hinanden følgende offentlige Auctioner. Første og Anden Auction afholdes i denne Byes Raadstue Mandagene den 6te og den 20de Decbr. næstkommende hver Dags Formiddag Kl. 10 slet. Tredie Auction afholdes derimod i Gaarden selv Mandagen den 10de Januar næstkommende Formiddag Kl. 10 slet hvor da tillige bliver bortsolgt Boets Løsøre. Dette bliver herved i Overeensstemmelse med Placaten af 22de April 1817 kundgjort til Panthavernes og andre vedkommendes Efterretning. Conditionerne erfares paa Auctionsstederne. Lysthavende indbydes. Varde, den 2den Novbr. 1824. Rosenern.
Ribe Stifts Adresseaviser, 1824-11-05
Placat. J Følge Placaten af 22de April 1817 bekiendtgiøres herved til Panthaveres og andre Vedkommendes Efterretning at den Thomas Nielsen af Heibøll Bye i Øllgoed Sogn Øster Herred tilhørende Gaard som staaer for Hartkorn 6 Tdr. 4 Skpr. 2 Fdkr. 58 Alb. paa Grund af Eierens Opbud ved 3de offentlige Auctioner bliver opraabt til Bortsælgelse. Første og Anden Auction afholdes Onsdagene den 8de og den 22de Decbr. førstkommende om Formiddagen Kl. 11 slet paa Varde Raadstue hvorimod Tredie Auction afholdes i Gaarden selv Løverdagen den 8de Januari 1825 Formiddag Kl. 10 slet, til hvilken Tid og Sted, tillige bliver bortsolgt endeel Jndboe og Besætning. Det bemærkes at det Kongelige Rentekammer har bevilget Gaardens Adskillelse i Parceller. Conditionerne erfares paa Auctionsstederne. Lysthavende indbydes. Varde, den 2den Novbr. 1824. Rosenørn.
Ribe Stifts Adresseaviser, 1824-11-05
Placat. J Følge Eierens Opbud, bliver det Hans Christian Nielsen tilhørende Sted af Hartkorn 6 Skpr. 1 Fdkr. 1 enhalv Alb. beliggende udi Rottarp Bye, Outrup Sogn, Vester Herred opraabt til Bortsælgelse ved 3de offentlige Auctioner. De 2de første Auctioner blive afholdte i Varde Raadstue Onsdagen den 8de og den 22de Decbr. næstkommende, om Formiddagen Kl. 11 slet. Tredie Auction derimod afholdes i Stedet selv Torsdagen den 13de Januari 1825 Formiddag Kl. 10 slet og bliver Boets Løsøre da tillige bortsolgt. Hvilket herved i Overeensstemmelse med Placaten af 22de April 1817 bekiendtgiøres til Panthaveres og alle andre Vedkommendes Efterretning. Conditionerne erfares paa Auctionsstederne. Lysthavende indbydes. Varde, den 2den Novbr. 1824. Rosenørn. De, som formene sig at have noget at fordre i Stervboet efter Skipper Anthonis Jørgensen af Sønderhoe Sogn her paa Fanøe, indkaldes herved med 12 Ugers Varsel til at anmelde og beviisliggiøre deres Krav for undertegnede Skifteforvalter. Fanøe, den 25de Octbr. 1824. Petrus Høst.
Ribe Stifts Adresseaviser, 1824-11-05
Forpagtnings=Auction. over Hovedgaarden Schiervad afholdes paa Scheel ved Greenaae Tirsdagen den 30te November næstkommende, om Formiddagen Kl. 11. Bemeldte Schiervad Hovedgaard, hvorpaa i denne Sommer er opført en aldeles ny Lade og Stuebygning, er beliggende i Randers Amts Nørre Herred, omtrent 1 Miil fra Greenaae Kiøbstæd, og 1 enfierdedeel Miil fra Gierrild, Bugts bekiendte gode Ladeplas, agtes bortforpagtet i 7 nar fra 1ste Mai 1825 til 1ste Mai 1832. Gaarden. staaer for Hartkorn, Ager og Eng fri Hovedgaardstaxt 61 Tdr. 2 Skp. 2 Fr. 2 Alb. og Skovskyld 5 Tdr. 2 Skpr. 2 Fdkr., og hvortil henligger et Areal af Ager og Eng, Kiær og Hedejord, af 1105 Tdr. Land geometrisk Maal tildeels gode Jorder, som for en stor Deel drivet ved Hoverie, og til Gaarden oppebæres in natura Tiende af omtrent 649 Tdr. enkelt tiendeydende Hartkorn. Naar Gaarden kommer i ordentlig Drivt, er den aarlige Udsæd omtrent 90 Tdr. Rug, 20 a 24 Tønder, Byg, 40 a 50 Tdr. Havre, 70 til 80 Tdr. Boghvede, som dog ville kunne udvides; og af Besætning kan da aarlig holdes 1500 a 180 Stk. Qvæghøveder, 10 a 12 Heste, 200 a 250 Faar. Foruden den nedlagte Rugsæd, bliver 2de hele Vange i dette Efteraar tilbørligen behandlet til passende Foraars Kornsæd. Om Eiendom, menes Tilstand og Beskaffenhed, kan nærmere Oplysning erholdes ved at tage samme i Øiesyn, og skal Foreviisning, naar forlanges, foranstaltes af undertegnede Godsforvalter. Conditionerne til Forpagtningen skal inden den 13de Novbr. d. A. vorde henlagt til Eftersyn, i Kiøbenhavn, hos Statstidendens Udgiver, i Slagelse hos Hr. Post mester Lundager, Nyborg hos Hr. Giæstgiver Scharlborg, i Odense hos Hr. Bogtrykker Hempel, i Kolding hos Hr. Bogbinder Melbye, i Ribe hos Hr. Bogtrykker Hyphoff, i Horsens paa Postgaarden, i Aarhuus hos Hr. Krigsraad Ahnfeldt, i Viborg hos Hr. Amtstuefuldmægtig Jngstrup, i Aalborg hos Hr. Giæstgiver Brünnes, i Hobroe hos Hr. Postmester Brendstrup, i Greenaae hos Hr. Cancellieraad Aagaard, i Randers hos Hr. Giæstgiver Rydell, samt paa Schiervad og paa Scheels Skriverstue. Sluttelig bemærkes: at Forpagtningen alternativ opbydes, enten i Overeensstemmelse med Conditionerne eller uopsigelig fra begge Sider, i de fastsatte 7 Aar. Liebhaverne indbydes til Møde paa Scheel bemeldte Dag og Tid. Scheel, den 27de Octbr. 1824. Efter befaling, Laurberg.
Ribe Stifts Adresseaviser, 1824-11-05
Søndagen den 7de Novbr. næstkommende opföres i Ribe forenede Klubselskab, Stregen i Regningen, Komedie i 4 Acter af Jünger. Indgangen aabnes Kl. 5 1/4 og Begyndelsen skeer Kl. 6. Billetter saavel til Hovedforestillingen som til Generalprøven, der holdes Løverdagen den 6te Novbr., kunne erholdes hos Billetteuren Hr. Bog Directionen. trykker Hyphoff. Saavel til Generalprøren, som til Hovedforestillingen udleveres Billetter fra Kl. 10 til 12 Formiddag og fra Kl. 2 til 3 Eftermiddag, men efter sidste Tid ingen. Billetteuren. No. 2. Ser Rigsbankskilling Sølv. FR6. Betales med enhalv Deel meere conto at være mere. John Finsen, Anden Klasse for Sum fra 100 Rbd.; Kongelig Majestæts Caatil 200 Rbd. Sølv incl. 3. cellie-Sekretair og Her Schifter. redsfoged i Andst, Jerle, Falkenskjold. og Slangs Herreder med underliggende Sogne af Bruich Herred. Giør vitterligt: at for mig andrager Procurator Henckel i Veile, hvorledes han som Executor Testamenti i afg. Mads Pedersen Lunds Stervboe i Colding under 17de Septbr. d. A. er meddeelt allernaadigst Bevilling, til i den danske Statstidende, Ribe Stifts Avls og den Altonaiske Merkur, 3de Gange efter hinanden at indkalde den eller dem som maatte have efterskrevne Obligationer ihænde, nemlig: 1, en Obligation udstædt af Niels Christensen, Kruse den 7de Mai 1811 tinglæst den 11te August 1812 til Christen Nielsen Bruun paa 140 Rbd. Sølv, med første Prioritet i en Gaard i Harth, Bye og Sogn med Hartkorn 2 Tdr. 1 Skpr. 1 Fdkr. en ditto udstædt af fornævnte Niels Christensen Kruse den 15de Juni 1812 tinglæst 11te August s. A. til samme Creditor for 100 Rbd. Sølv med 2den Prioritet i samme Pant, og en dito udstædt af Margrethe Jensdatter den 6te Juli 1813 tinglæst 20de f. M. til Thomas Pedersen i Colding for 160 Rbd. Sølv med 2den Prioritet i oftnævnte Pant, thi bliver ifølge heraf indstevnet med Aar og Dags Varsel, den eller dem som maatte have forannævnte Obligationer ihænde, at møde i Retten paa Aandst a. Herredersting paa Colding Raadhuus, den første Tirsdag i Febr. Maaned 1826 om Formiddag Kl. 10, for at legitimere deres lovlige udkomst til disse Pante=Forskrivninger, da der i andet Fald, eller og ingen skulle melde sig, vil blive, efter nedlæggende Paastand afsagt Mortificationsdom paa bemeldte Obligationer til Udslettelse af Pantebogen. Efter Forordningen af 3die Juni 1796 og Sagens Natur kan ingen anden Jndvarsling ventes. Til Bekræftelse under min Haand og Segl. Colding, den 26de Octbr. 1824. John Finsen. (L. S.)¬
Ribe Stifts Adresseaviser, 1824-11-05
At Undertegnede agter at kjøre til Tønder en Gang i hver Uge, nemlig herfra hver Fredag Morgen og tilbage igien om Løverdagen, dette bekiendtgiøres for Enhver der vil have Fragtgods med, enten frem eller tilbage. Ribe, den 8de Octbr. 1824. Poul Schouboe. Niels Rasmusen. Vognmænd.
Ribe Stifts Adresseaviser, 1824-11-05
God Engelsk Salt faaes tilkiøbs hos M. Dessauer, Gode Humle til 8 s. Pundet faaes hos L. Bui Ribe.
Ribe Stifts Adresseaviser, 1824-11-09
aller. Kongelig. privilegerede. naadigst. Stift. lider. Ti AdresseAvis, som forsendes. med Brevposten. og Hertugdommene. overalt i Danmar, No. 90. Tirsdagen den 9de November.
Ribe Stifts Adresseaviser, 1824-11-09
Redigeres, trykkes og udgives ved N. S. Hophoff i Ribe.
Ribe Stifts Adresseaviser, 1824-11-09
Udenlandske Efterretninger. Madrid, den 21de Octbr. Hoffet er endnu i Escurial.
Ribe Stifts Adresseaviser, 1824-11-09
Kongen har ved et Decret af 8de befalet, at alle unge Mennester, om de endog allerede have erholdt Tonsuren (krenragede) og nyde geistlige Beneficier, skal være militairpligtige, naar de ikke allerede bære Ordensdragten og ei agte at forblive Kirkens Tienere.
Ribe Stifts Adresseaviser, 1824-11-09
Fra Lima har man Efterretning at Linieskibet Asia lykkelig er ankommen til Callao med den under dets Bedækning staaende Convoi. Bolivat trækker sig tilbage. Han har allerede rømt Truxilly, som strax er bleven besat af de Kgl. Tropper under Cantarac.
Ribe Stifts Adresseaviser, 1824-11-09
Den 22de Octbr. Det er udenfor al Tvivl, at vor Regiering har faaet meget vigtige Depescher fra Tuilleriernes Kabinet, hvis Hensigt er Fredens og Eendrægtighedens Tilveiebringelse paa Halvøen; men det er ligesaavist, at Carl Xdes velmenende Hensigter vil strande som hans Forgængeres, dersom de Franske Ministre ikke føre et eftertrykkeligere Sprog og bestemme sig til afgiørende Skridt. Medens man vexler Noter, der forblive liggende i Ministrenes Portofeuiller, udstædes Decretet, som tilintetgiøre ethvert Haab om tilbagevendende Orden og Rolighed; ja man begynder endog at tale om selve Jnqvisitionens Gienindførelse, hvis Bestyrelse Kapucineren, Pater Velez, ellers Biskop i Burgos, men af Kongen udnævnt til det tredie Bispedømme i Riget, nemlig i St. Jago, med 1,050,000 Fr. aarlig, skal have erholdt.
Ribe Stifts Adresseaviser, 1824-11-09
Triest, den 20de Octbr. Over Corfu indløbne Efterretninger fra Hydra indtil den 28de Septbr. melde, Canaris har derfra af, den 22de Septbr. afhentet 40 friske Brandere, for at giøre nok et Angreb paa Capudan Paschals Flaade ved Mytilene. Efter Breve fra Napoli di Romania af 16de September hedder det, at ved en Søetrefning, som fandt Sted den 10de Septbr. ved Kos, skal 2 Egyptiske Commandanter samt den Egyptiske Vicekonge Bimbaschi være bleven fanget.
Ribe Stifts Adresseaviser, 1824-11-09
Et hertil fra Syra indløbet Skib, bringer lutter gunstige Efterretninger for Grækerne.
Ribe Stifts Adresseaviser, 1824-11-09
Fra Donau skrives: "Efter de senere Tildragelser i Archipelet, kan nu den Græske Sag ansees som afgjort, ogsaa vil man vide, at en stor Magt har saaledes talt dens Sag, at næste Foraar vil blive riig paa vigtige Begivenheder.
Ribe Stifts Adresseaviser, 1824-11-09
St. Petersborg, den 22de Octbr. En Ukasaf 30te Septbr. bestemmer det Antal Heste, som paa Stationerne skal være parate for Militair= og Civil Embedsmænd paa deres Reiser. En General Feldtmarschal, en Over=Admiral, en Rigscantsler a. kan giøre Fordring paa 20 Heste. En Metropolitan, Biskop, Senator, General, Admiral, Geheimeraad a. paa 15 Heste. Underofficerer og Cancelliebetiente faae kun 2 Heste.
Ribe Stifts Adresseaviser, 1824-11-09
Vort diplomatiske Corps i Udlandet bestaaer for Øieblikket af 3 Gesandtere, 12 Ambassadeurer, 2 Minister=Residentere, 7 Charge d'affaires, 25 General=Consuler, 20 Consuler, 15 Vice-Consuler og 3 Agenter. Hele den Russiske Keiserstats Folkemængde, Kongeriget Polen og Fyrstendømmet Finnland iberegnet, beløb sig i Begyndelsen af dette Aar til 53,768,000 Hoveder. Ruslands Folkemængde tiltager aarlig omtrent en halv Mill. Mennesker.
Ribe Stifts Adresseaviser, 1824-11-09
Hamborg, den 4de Novbr. Stormen, der rasede igaar her og i Omegnen og foraarsagede en saa høi, Flod, som man ikke har havt de sidste 15 Aar, har især anrettet stor Skade paa Elben. Et Skib er siunket, saa kun Masterne rager frem over Vandet; et andet er strandet ved Glückstadt og kommer neppe af. Det tremastede Hollandske Skib Henriette, Capit. Abrams bestemt herfra til Amsterdam, gik ganske istykker i Nærheden af Cuxhavn, og man befrygter, at saavel Besætningen, som Familien, der var ombord, er omkommen. Hvad Skjebne 23 Skibe, som Dagen for gik i Søen fra Cuxhavn, har havt, veed man endnu ikke.
Ribe Stifts Adresseaviser, 1824-11-09
Trækningen af det 38te store Lotterie, som først skulle være trukket i næste Aar, bliver trukket endnu i dette Aar. Den Forandring mener man har sin Grund i den høieste Gevinstes Størrelse, som dennegang ikke er mindre end en halv Million Mk.
Ribe Stifts Adresseaviser, 1824-11-09
Blandinger. J London beskieftiger man sig i denne Tid med en hidtil uforsøgt Plan - en Lystreise til Kysterne af Middelhavet, det sorte Hav, de Græske Øer, LilleAsien, Syrien og Egypten. Formanden søger 30 reiselystne Herrer og Damer som Passagerer, og vil da udruste en nye, med alle muelige Beqvemmeligheder forsynet Jagt, rigelig forsynet med Levnetsmidler. Omkostningerne anslaaes til 800 Pd. Sterl. Den 7de Decbr. skal der fremlægges Subskriptionsplaner i alle Londons Huse.
Ribe Stifts Adresseaviser, 1824-11-09
Professor i Naturvidenskaben da Olmi har opfundet et Slags Cisterner hvori Vand kan bevares for Bedærvelse. Den Franske Minister har bestilt 5 Modeller, af hans Maskine. Den samme Professor forstaaer og saa at bage et nyt Slags nærende og tillige mindre kostbare Skibstvebakker.
Ribe Stifts Adresseaviser, 1824-11-09
Siden Dampskibsfartens Jndførelse, kan man giøre Reisen frem og tilbage fra Neapel til Palermo, i 24 Timer.
Ribe Stifts Adresseaviser, 1824-11-09
Den ældste af alle levende Giæs befinder sig nok i Byen Gientham paa Grevskabet Lincon. Den er allerede 100 Aar gammel og tilhører en Hr. Hewin, der har arvet den af sine Formænd.
Ribe Stifts Adresseaviser, 1824-11-09
For kort siden afgik fra London 2 Transportskibe med 160 Fruentimmer, som ere forviste til Sidney og VanDiemens Land. Naar et saadant Skib ankommer til Colonien, saa vrimler det strax af Plantere, og ethvert, ei altfor udartet, Fruentimmer bliver taget i Tieneste. Sædvanligst blive de gifte kort efter deres Ankomst og da ophører Regieringens Opsigt over dem.
Ribe Stifts Adresseaviser, 1824-11-09
Englændernes Veddeelyst er uudtømmelig, siger et Engelsk Blad. Fodgængere og Løbere høre allerede til det daglige, hvo der nu vil giøre Lykke maae gaae bag lænds. En Hr. Sutton har overgaaet alle Fodgiængere. Han forpligtede sig til, i 12 Timer at ville en 291 Fod lang Strikke, omkring en Pæl, ved, holdende i den anden Ende, at løbe rundt. Kl. 8 om Morgenen begyndte han og vedblev til Kl. 6 om Aftenen, og vilde have naaet sit Maal dersom nogle Spidsbuber, indenfor Kredsen ikke havde forhindret ham. Veien denne Spiralløber havde tilbagelagt i den Tid, belob sig til 68 Engelske (omtrent 17 Danske) Mill.
Ribe Stifts Adresseaviser, 1824-11-09
Skibsefterretninger.
Ribe Stifts Adresseaviser, 1824-11-09
J Onsdags den 3die Novbr. rasede en orkanagtig Storm i Kiøbenhavn og de nærmeste Farvande. Selv i Havnen og Canalerne lede Skibe Skade, ogsaa viste den Mærkværdighed sig, at Vandet paa eengang sank omtrent 4 Fod. Nogle ville endog have mærket en let Jordrystelse.
Ribe Stifts Adresseaviser, 1824-11-09
Skibet Catharina Christine, Skpr. Hansen bestemt fra Amsterdam til Aalborg, er kommet ind til Skadesnæshavn, 3 Mile N. for Stavanger, med nogen Skade, men agtede at fortsætte Reisen uden at repareres. Skibet Petronille, Skpr. Lewsen, laae den 22de Septbr. seilfærdigt i Magadere, for at afgaae til St. Cruz i Barbariet. Skibet Peter & Anne, Skpr. Smith, laae den 3die Octbr. seilfærdigt i St. Uebes for at afgaae til Kiøbenhavn.
Ribe Stifts Adresseaviser, 1824-11-09
Natten imellem den 2den og 3die Novbr. rasede en stærk Storm fra S. S. O. til S. i Helsingøer. Stormen var i Særdeleshed meget heftig imellem Kl. 1 og 3. Følgende Skade ere skedte der paa Rehden, hvor der omtrent laae 30 Skibe.
Ribe Stifts Adresseaviser, 1824-11-09
Skibet the Listers, Capt. Blacket, har mistet begge sine Ankere og Touge. Skibet the Branch, Capt. Taylor, har mistet Forstangen og brækket Bagsprydet.